stanford-oval/wikipedia huggingface dataset:
השתלטות הבינה המלאכותית
חששות מהשתלטות הבינה המלאכותית > סיכון מבינה מלאכותית סופר-אינטליגנטית

סיכון נוסף קשור לפיתוח בינה מלאכותית סופר-אינטליגנטית (ASI), שעלולה לעקוף את האינטליגנציה האנושית בתחומים רבים ולפעול במקומות בהם אנשים כיום ממלאים תפקידים חשובים. מדענים ומומחים, כולל סטיבן הוקינג ואילון מאסק, הביעו חששות בנוגע לאפשרות שמכונות סופר-אינטליגנטיות ישתלטו על תפקידים קריטיים בחברה או יפעלו בדרכים שעלולות לסכן את האנושות.
הוקינג ומאסק, יחד עם חוקרים נוספים, חתמו על מכתבים פומביים המזהירים מפני סיכוני פיתוח בינה מלאכותית. הם טוענים כי ייתכן מאוד שבינה מלאכותית עלולה להתפתח לנקודה שבה היא לא תהיה בשליטת האדם, ותפעל בדרכים שאינן עולות בקנה אחד עם האינטרסים של האנושות. חשש זה מודגש במיוחד לגבי מערכות בינה מלאכותית סופר-אינטליגנטיות, שיכולות להחליט לפעול נגד בני האדם מתוך אינטרסים שאינם תואמים את הערכים האנושיים.
חששות מהשתלטות הבינה המלאכותית > דוגמאות בתרבות הפופולרית

תרחישי השתלטות הבינה המלאכותית מופיעים פעמים רבות במדע הבדיוני. דוגמאות בולטות כוללות את HAL 9000 מהסרט "2001: אודיסאה בחלל", את המכונות מסרטי "מטריקס" (שאף משתמשות בבני האדם כמקור אנרגיה) ואת המחסל מסדרת הסרטים "שליחות קטלנית". דמויות אלו מדגימות את החששות מתוכנות או רובוטים הפועלים נגד בני האדם, ובכך משקפות חשש רחב יותר מהתפתחות טכנולוגיה שאינה מבוקרת. בסרט "היוצר", מוצג תרחיש פוסט-אפוקליפטי לאחר שרובוטי בינה מלאכותית גרמו לפיצוץ גרעיני בלוס אנג'לס ולמלחמה בין בני האדם לרובוטים.
במחזה הצ'כי "R.U.R." ("רובוטים אוניברסליים של רוסום") מאת קארל צ'אפק משנת 1920, שממנו נגזרה המילה "רובוט", מתוארת יצירת רובוטים שמחליטים למרוד בבני האדם שיצרו אותם. המחזה היווה אזהרה מפני הטכנולוגיה המתפתחת ומהשלכותיה על האנושות.
מניעה ואמצעי זהירות

הבטחת בינה מלאכותית בטוחה ואחראית היא אחד האתגרים הגדולים של המאה ה-21, ודורשת שיתוף פעולה בין מדענים, קובעי מדיניות והציבור הרחב. כדי למנוע השתלטות אפשרית של בינה מלאכותית, חוקרים ומומחים מציעים מספר גישות ואמצעי זהירות. אחד מהם הוא פיתוח מערכות בינה מלאכותית ידידותיות לאדם (Friendly AI), אשר יתוכנתו לפעול בהתאם לערכים ולמטרות האנושיות.
אחת הדרכים לכך היא יישור מטרות הבינה המלאכותית (AI Alignment) עם ערכים אנושיים, כך שמערכות אלו יפעלו לטובת האנושות ולא נגדה. כמו כן, מתבצעים מאמצים לפתח אמצעים לבקרה ולפיקוח על התנהגות המערכות, כגון השגת שליטה על תהליך הלמידה וההתפתחות שלהן.
פרויקטים כמו OpenAI ו-Institute for Human-Centered AI פועלים לחקר ופיתוח טכנולוגיות בינה מלאכותית בטוחות ואחראיות. OpenAI, למשל, עוסקת בפיתוח כלים שיאפשרו לבינה מלאכותית לפעול במסגרת גבולות אתיים, ולמנוע תרחישים של השתלטות טכנולוגית.
מניעה ואמצעי זהירות > הבינה המלאכותית והאתיקה

מעבר לשאלות הטכניות, השתלטות הבינה המלאכותית מעוררת גם שאלות אתיות עמוקות. האם נכון לפתח מערכות שעלולות להיות חזקות ובעלות השפעה כה רבה? האם יש לנו את היכולת לשלוט בהן ולהבטיח שהן ישמשו לטובת האנושות? שאלות אלו נידונות בפורומים אקדמיים ובציבור, כשהמטרה היא לפתח כלים מדיניים וחוקיים שיסייעו למנוע תרחישים מסוכנים.
ראו גם

סכנה קיומית מבינה מלאכותית כללית
חוק שיפוט בתי דין רבניים (נישואין וגירושין)

| --- | --- |

 פרטי החוק
 תאריך חקיקה:  4 בספטמבר 1953
 תאריך חקיקה עברי:  כ"ד באלול תשי"ג
 גוף מחוקק:  הכנסת השנייה
 חוברת פרסום:  ספר החוקים 134, עמ' 165
 הצעת חוק:  ממשלתית
 משרד ממונה:  המשרד לשירותי דת
 מספר תיקונים:  4
 נוסח מלא:  חוק שיפוט בתי דין רבניים (נישואין וגירושין), תשי"ג-1953
 
חוק שיפוט בתי דין רבניים (נישואין וגירושין), תשי"ג-1953 קובע את סמכויות בתי הדין הרבניים בקשר לנישואין, גירושין ועניינים נלווים של בני זוג ששניהם יהודים. החוק קובע כי רק בית הדין הרבני מוסמך לדון בענייני נישואין וגירושין של יהודים בישראל, אזרחי המדינה או תושביה. בעקבות תיקון משנת 2018, לבית הדין סמכות לדון בגירושין גם כאשר רק אחד מבני הזוג נמצא בישראל, וזאת בכפוף לתנאים הקבועים בחוק, בתי הדין פוסקים על פי ההלכה היהודית שהיא שיטת משפט שונה מהמשפט הישראלי האזרחי.
החוק חוקק בשנת 1953, בתקופתם של שר הפנים חיים משה שפירא ושל משה שרת, שהיה ממלא מקום ראש הממשלה.
תוכן החוק

סעיפי החוק האלה מתחלקים לשלושה נושאים עיקריים:
מעמד אישי ומשפחה - נישואין וגירושין
מעמד אישי ומשפחה - בתי דין רבניים
בתי משפט וסדרי דין - בתי משפט ובתי דין רבניים.
החוק קובע באיזה מצבים יש לבתי הדין סמכות בלעדית,  באיזה מצבים אין סמכות כזו ובאיזה מצבים הסמכות מתחלקת בין בתי הדין הרבניים ובתי הדין לענייני משפחה. סעיף 1 מגדיר במפורש כי "ענייני נישואין וגירושין של יהודים בישראל אזרחי המדינה או תושביה יהיו בשיפוטם הייחודי של בתי דין רבניים". גם עריכת נישואין וגירושין המוגדרת בסעיף 2 ניתנת כולה בסמכות בית הדין הרבני לאמור: "נישואין וגירושין של יהודים ייערכו בישראל על פי דין תורה". סעיף 3 הוא סעיף מותנה הדן במצב של שיפוט אגב גירושין. הסעיף הזה מדגיש את המצב של הקדמת הפנייה לבתי הדין הרבניים באומרו: "הוגשה לבית דין רבני תביעת גירושין בין יהודים, אם על ידי האשה ואם על ידי האיש, יהא לבית דין רבני שיפוט ייחודי בכל עניין הכרוך בתביעת הגירושין, לרבות מזונות לאשה ולילדי הזוג." סעיף 4 נוגע לאפשרות של אישה הנשואה ליהודי להגיש תביעה למזונות ללא תביעת גירושין.
חליצה

בסעיפים 5 ו-7 מתייחסים למנהג החליצה. בעוד סעיף 5 מתייחס לסמכות השיפוט הייחודית של בית הדין הרבני- "תבעה אשה מיבמה בבית דין רבני מתן חליצה, יהא לבית הדין הרבני שיפוט ייחודי בעניין התביעה, לרבות מזונות לאשה עד יום מתן החליצה", הרי סעיף 7 מתייחס על הכפייה הקיימת של צו החליצה והעברתו למעשה לבית המשפט המחוזי. "ציווה בית דין רבני בפסק דין סופי לכפות איש לתת חליצה לאלמנת אחיו, רשאי בית משפט מחוזי, כתום שלושה חדשים מיום מתן הצו, לפי בקשת היועץ המשפטי לממשלה, לכפות במאסר לציית לצו." סעיף 7 הוא סופי - וסעיף 8 קובע זאת: "לצורך הסעיפים 6 ו-7 יראו פסק דין כסופי כשאין עוד ערעור עליו."
כפייה על מתן גט

סעיף 8 של סופיות הדיון חל גם על סעיף 6 הדן בכפייה על מתן גט וקבלתו הסעיף עבר תיקון ב-1955 ומאז לא שונה. גם הסעיף הזה מטיל על בית המשפט המחוזי את הסמכות לבצע את החלטות בית הדין הרבני, למעשה ללא כל שיקול דעת.
סמכות מבחינה בינלאומית לתביעות גירושין

החוק עבר הרחבה ותיקון בשנת 2005 ולסעיף 4 הוספו 3 תתי סעיפים מפורטים. מטרת הסעיפים האלה הייתה להסדיר את המצב של בני זוג שאינם באותה עת בישראל - ולקבוע את הסמכות הניתנת לבית הדין הרבני גם באותם מקרים שבן הזוג אינו תושב המדינה. אבל החוק מדגיש כי אין זו הקניית סמכות לבית הדין הרבני. אחת ממטרות ההרחבה הייתה להסדיר את הגירושין אצל בני הזוג כאשר הבעל אינו תושב ישראל וחלק מהדיונים נעשים בבתי הדין במקום מגוריו.
בשולי החוק

על החוק יש ביקורת נוכח היעדר חופש דמוקרטי ואי-עמידה בתנאי הזמן. חוקים נוספים מסדירים את המעמד של הנשים במקרים מיוחדים ואת הסמכות הבינלאומית שנובעת מכך. יש אי בהירות בחלוקת הסמכויות בין בית הדין הרבני לבין בתי המשפט האזרחיים לגבי חלק מהנושאים המוסדרים בחוק.
ראו גם

פקודת הנישואין והגירושין (רישום)
גיל הנישואים
דיני משפחה בישראל
נישואים בישראל
תעודת נישואים
ברית זוגיות
נישואים אזרחיים
גירושים
רוטגר האוור

| --- | --- |

האוור, 2018
 לידה:  23 בינואר 1944 הולנד ברוקלן, הולנד
 פטירה:  19 ביולי 2019 (בגיל 75) Beetsterzwaag, הולנד 
 שם לידה:  Rutger Oelsen Hauer 
 מדינה:  הולנד
 תקופת הפעילות:  1969–2019 (כ־50 שנה)
 בן או בת זוג:  איינקה טן קאטה (1985–?)  Heidi Merz 
 צאצאים:  Aysha Hauer 
 מספר צאצאים:  1 
 פרסים והוקרה:  פרס עגל הזהב לתרבות (2008)  פרס עגל הזהב לשחקן הטוב ביותר (1981)  פרס גלובוס הזהב (1987)  אביר במסדר האריה ההולנדי 
 פרופיל ב-IMDb
 
רוטגר אולסן האוור (בהולנדית: Rutger Oelsen Hauer, נהגה "רוטחר";‏ 23 בינואר 1944 – 19 ביולי 2019) היה שחקן קולנוע הולנדי זוכה פרס גלובוס הזהב לשנת 1987 על הופעתו בסרט "הבריחה מסוביבור". התפרסם ככוכב קולנוע בזכות הופעותיו בסרטים "בלייד ראנר", "עיר החטאים" ו"הטרמפיסט".
ביוגרפיה

האוור נולד בעיירה ברוקלן שבהולנד לזוג מורי דרמה ארנד וטנוקה האוור. גדל באמסטרדם והתפרנס כחשמלאי וממכירת שטיחים בזמן שלקח שיעורי משחק. שירת למשך תקופה קצרה בחיל הים ההולנדי.
קריירת משחק

החל את דרכו בסדרה של פול ורהובן "פלוריס" שזכתה לפופולריות רבה בהולנד.
ורהובן שגילה עניין רב בהאוור אימץ אותו ככוכב גם בסרטיו ההולנדים המוערכים "תשוקה אובססיבית" בתור הפסל אריק וונק, "חייל באורנג'" בתור הסטודנט אריק לנסהוף המורד בכיבוש הנאצי ו"קייטי טיפל".
ב-1981 התפרסם לראשונה בתפקיד הוליוודי לצידו של סילבסטר סטאלון בסרט הפעולה "מרדף אל תוך הלילה".
ב-1982 הופיע האוור ביצירתו הבדיונית של רידלי סקוט "בלייד ראנר" בתפקיד האנטגוניסט רוי באטי, מנהיג הרפליקנטים המורדים. התפקיד הפך אותו לשחקן מפורסם והעניק לו פריצת דרך בקריירת המשחק שלו.
ב-1983 שיחק במותחן הריגול העל חושי "תעלומת אומגה".
זכה להצלחה גדולה באמצע שנות ה-80 כאשר כיכב כשחקן הראשי בפנטזיית ההרפתקאות "ליידי נץ" בתפקיד קפטן אטיין נאבר, ב-"רומן הדמים" בתפקיד שכיר החרב מרטין ובמותחן הפעולה "הטרמפיסט" בתפקיד הטרמפיסט הרצחני ג'ון ריידר.
בשנת 1987 זכה האוור בפרס גלובוס הזהב על הופעתו בתפקיד אלכסנדר פצ'רסקי מנהיג מרד מחנה ההשמדה סוביבור בדרמת השואה "הבריחה מסוביבור".
ב-1991 שיחק בהפקתו הראשונה בקריירה של קוונטין טרנטינו "אחרי חצות" ובהפקת ערוץ HBO "ממולכד לנצח", בתפקיד גנב היהלומים פרנק וורן.
ב-1992 השתתף בקומדיית האימה "באפי ציידת הערפדים".
ב-1994 היה האוור מועמד לפרס גלובוס הזהב על תפקידו בתור חוקר המשטרה הנאצי זאווייר מארץ' בסרט הטלוויזיה "בעקבות הסוד האפל".
ב-1999 שיחק במיני סדרת הפנטזיה "מרלין" בתור המלך וארטיגרן.
ובשנת 2000 במיני סדרת הפנטזיה הקומית המצליחה "הממלכה העשירית" בתפקיד האנסטמן.
ב-2005 הופיע האוור במותחן הפשע "עיר החטאים" בעלילה השלישית "הפרידה הקשה", בתור פטריק הנרי רוארק, ובסרט גיבורי העל "באטמן מתחיל", בתפקיד ויליאם ארל, מנכ"ל "חברת ויין" לאחר מות הוריו של ברוס ויין.
ב-2007 שיחק בסרט הכדורגל "גול! 2" בתפקיד מאמן קבוצת הפאר "ריאל מדריד", רודי ואן דר מרוו.
ב-2011 שיחק בתפקיד הראשי בסרט הפעולה "הומלס עם שוטגאן" ובתפקיד משנה במותחן האימה "הפולחן".
חיים אישיים

להאוור ילד אחד מגרושתו היידי מרץ וילד אחד מאשתו השנייה איינקה טן קאטה.
נפטר לאחר מחלה ב-19 יולי 2019, בגיל 75.
פילמוגרפיה

תשוקה אובססיבית (1973)
קייטי טיפל (1975)
חייל באורנג' (1977)
מרוץ לחיים (1980)
מרדף אל תוך הלילה (1981)
בלייד ראנר (1982)
יוריקה (1983)
אהבה נדירה (1984)
ליידי נץ (1985)
רומן הדמים (1985)
הטרמפיסט (1986)
מבוקש: חי או מת (1987)
הבריחה מסוביבור (1987)
נקמה עיוורת (1989)
דם הגיבורים (1989)
אחרי חצות (1991)
ממולכד לנצח (1991)
שנייה חצוייה (1992)
באפי ציידת הערפדים (1992)
רק עוד אחד לרצח (1992)
המשחק האחרון (1994)
נוסטרדאמוס (1994)
בעקבות הסוד האפל (1994) - סרט טלוויזיה
אמיליה ארהרט: הטיסה האחרונה (1994) - סרט טלוויזיה
לשרוד את המשחק (1994)
נקמה עיוורת (1996)
קול פרא (1997)
בלידרס (1997)
מים עוינים (1997)
הפריצה לאצטדיון (1997)
לדפוק על דלת גן עדן (1997)
המפתח ליקום (1997)
התקפה טקטית (1999)
לנענע את העריסה (1999)
אי סדר עולמי חדש (1999)
שותפים בפשע (2000)
ויילדר (2000)
לשכב בהמתנה (2001)
זעזוע אווירי 3 (2001)
וירוס מעופף (2001)
מכשף (2002)
וידויים של מוח מסוכן (2002)
בנקאי האלוהים (2002)
מלאכים לוחמים (2002)
צל הרשע (2004)
קונספירציית ונציה (2004)
עיר החטאים (2005)
באטמן מתחיל (2005)
דרקולה 3: מורשת (2005)
מכשף (2002)
מראות מלחמה: השתקפות אחת (2005)
הרפתקת פוסידון (2005)
מינוטאור (2006)
המצוד אחר הנשר (2002)
מנטור (2006)
75 (2007)
גול! 2 (2007)
מובינג מקאליסטר (2007)
טיסת כלה (2008)
ברבוסה (2009)
Happiness Runs‏ (2010)
פרפרים שחורים (2011)
טחנת הרוח והצלב (2011)
כולם בשביל אחד (2011)
הפולחן (2011)
הומלס עם שוטגאן (2011)
24 שעות לחיות (2017)
ולריאן ועיר אלף הכוכבים (2017)
האחים סיסטרז (2018)
שמשון (2018)
סוד חותם הדרקון (2019)
Break‏ (2020)
Emperor‏ (TBA)
Tonight at Noon‏ (TBA)
פילמוגרפיה > טלוויזיה

פלוריס (1969)
מרלין (1998)
הממלכה העשירית (2000)
צל הרשע (2004)
יוחנן פאולוס השני (2005)
להתחיל מחדש (2007) - סרט טלוויזיה
בניחוש חוקר (2009–2011)
Flight of the Storks‏ (2013)
דם אמיתי (2014–2013)
מאטה הארי (2017)
Channel Zero‏ (2018)
רוטגר האוור שנת 2010
יוונית איונית

חלוקת הניבים היווניים בתקופה הקלאסית
יוונית אִיוֹנִית (או יוֹנִית) היא ניב יווני עתיק (ראו ניבים יווניים), על שם השבט היווני העתיק, האיונים.
הניב האיוני התפשט מיוון היבשתית אל האיים שבים האגאי, בזמן הפלישה הדורית, בערך במאה ה-11 לפני הספירה.
בסוף תקופת המעבר היוונית במאה השמינית לפנה"ס, מרכז החוף המערבי של אסיה הקטנה, כולל האיים כיוס וסאמוס, כונו איוניה. הניב האיוני דובר גם באיים שבמרכז הים האגאי ובאי אֶוּבּוֹיָה, שמצפון לאתונה. בעקבות התיישבות האיונים בשטחים נוספים, התפשט הניב במהרה לצפון הים האגאי, לאזור הים השחור, ולמערב הים התיכון.
הניב האיוני מחולק לשתי תקופות: איונית עתיקה ואיונית חדשה. המעבר המדויק בין שתי התקופות אינו ידוע, אך משוער כי הוא התרחש בסביבות שנת 600 לפנה"ס.
יצירות הומרוס (האיליאדה, האודיסאה, וההמנונים ההומריים) והסיודוס נכתבו בניב ספרותי מלאכותי (שלא שימש ניב מדובר בשום תקופה) שמכונה במחקר יוונית אפית או הומרית, אשר ברובו מבוסס על איונית עתיקה, עם השפעה איולית. המשורר ארכילוכוס כתב באיונית עתיקה.
המחברים הבולטים ביותר שכתבו באיונית חדשה הם הרודוטוס והיפוקרטס.
לאות Ξ ולשלוש האותיות שלא הגיעו מהאלפבית הפיניקי ומופיעות לפני Ω –‏ Φ,‏ Χ ו־Ψ – היו ערכים שונים במקומות שונים. האלפביתים היווניים האטיים והאיוניים התשמשו כולם ב־Φ לייצוג ph וב־Χ לייצוג kh, אך באטיקה ובחלק מהאיים האגאיים האיוניים לא התקיימו Ξ ו־Ψ (הצירופים ks ו־ps יוצגו על ידי ΚΣ ו־ΦΣ בהתאמה), בעוד באלפביתים של הדודקפוליס היוני (אנ'), חלק מהאיים האגאיים האיוניים, קורינתיה וארגוס שימשה Ξ ל־ks ו־Ψ ל־ps, מה שהפך בסוף לאלפבית האטי הקלאסי. בעוד שבחלק מהניבים הקדומים שימשה האות Ο לתנועות ŏ/ō, באלפבית של איוניה, קנידוס (אנ'), פארוס ומלוס האות Ω נוצרה לייצוג התנועה ō (להבדיל מ־ŏ), והופעתה בסוף סדר האלפבית מצביעה על היותה המצאה מאוחרת, כנראה וריאציה נוספת של האות הפיניקית ע, מהמאה ה־7 לפנה"ס.
הערות שוליים

↑  Madadh Richey, "The Alphabet and its Legacy", in: Brian R. Doak, Carolina López-Ruiz (eds.), The Oxford Handbook of the Phoenician and Punic Mediterranean, Oxford University Press, 2019, p. 246, doi:10.1093/oxfordhb/9780190499341.013.17
↑  Madadh Richey, "The Alphabet and its Legacy", in: Brian R. Doak, Carolina López-Ruiz (eds.), The Oxford Handbook of the Phoenician and Punic Mediterranean, Oxford University Press, 2019, p. 245, doi:10.1093/oxfordhb/9780190499341.013.17
ערך זה הוא קצרמרבנושא שפות. אתם מוזמנים לתרום לוויקיפדיה ו.
ראקל גונזלס

| --- | --- |

 לידה:  12 בינואר 1991 (בת 34) לה פריה, טקסס, ארצות הברית
 שם במה:  ראקל גונזלס ראקל רודריגז ריינה גונזלס ויקטוריה גונזלס
 משקל:  80 ק"ג
 גובה:  1.86 מטר
 לאום:  אמריקאי
 קריירה מקצוענית:  ספטמבר 2014 – הווה (כ־10 שנים)
 מאמנים:  בן גלבאן ג'ורג' דה לה איילה ריצ'רד אלמן Performance Center
 ליגות:  WWE
 תרגילי סיום:  הטחאנה בומב
 מידע אישי
 בן או בת זוג:  ברון סטרומן (9 בספטמבר 2021–?) 
 
ויקטוריה גונזלס (באנגלית: Victoria González; נולדה ב-12 בינואר 1991) הידועה יותר בשם הבמה שלה, ראקל רודריגז היא מתאבקת אמריקאית ממוצא מקסיקני, המופיעה בארגון ההיאבקות WWE בתוכנית הדגל Raw, שבה היא מכהנת כאלופת זוגות הנשים הנוכחית ביחד עם ליב מורגן. גונזלס היא דור שני בהיאבקות מקצועית, בתו של המתאבק ריק (ריקי) גונזלס.
קריירת היאבקות מקצועית > WWE > טורניר הנשים לזכר מאי יאנג (2016–2018)

ב-25 באוקטובר 2016, דווח שגונזלס חתמה על חוזה ב-WWE ונשלחה ל-WWE Performance Center. היא ערכה את הופעת הבכורה בזירה ב-20 בינואר 2017 במסגרת מופע של NXT שאינו שודר בטלוויזיה, כאשר היא השתתפה בקרב באטל רויאל בן תריסר מתאבקות תחת שמה האמיתי. ב-3 במאי בפרק של התוכנית NXT, גונזלס רשמה את הקרב הטלוויזיוני הראשון שלה, ובו היא הודחה במהלך באטל רויאל אשר קבע את זהות הטוענת לכתר לאליפות הנשים של NXT. תחת שם הבמה ריינה גונזלס, היא השתתפה בטורניר הנשים לזכר מאי יאנג לשנת 2017, שבו היא הודחה על ידי ניקול סבוי כבר בסיבוב הראשון; קרב ששודר ב-28 באוגוסט. גונזלס השתתפה גם בטורניר של שנת 2018, ובו היא הודחה פעם נוספת בסיבוב הראשון, הפעם על ידי קייסי קטנזארו.
קריירת היאבקות מקצועית > WWE > הציוות לדקוטה קאי (2020–2021)

באירוע NXT TakeOver: Portland, שנערך ב-16 בפברואר 2020, גונזלס הופיעה לראשונה מאז טורניר הנשים לזכר מאי יאנג תחת שם במה חדש, ראקל גונזלס. היא הפריעה בקרב הרחוב בין דקוטה קאי לטיגן נוקס והטיחה את נוקס אל שולחן, מה שאיפשר לקאי להצמיד את נוקס לניצחון; מעשה זה הגדיר את דמותה של גונזלס כרעה. לאחר אירוע זה, גונזלס הפכה לשומרת הראש של קאי, כאשר היא עוזרת לה לנצח בקרבות שלה. הקרב הראשון שלה במסגרת אירוע שלם וצפה הגיע ב-7 ביוני במסגרת האירוע NXT TakeOver: In Your House, שבו הצטוותה לדקוטה קאי וקנדיס לאריי בהפסדן בקרב שלוש נגד שלוש לטיגן נוקס, מיה יים ושוטצי בלאקהארט. בספיישל NXT Halloween Havoc, שנערך ב-28 באוקטובר, גונזלס נחלה הפסד לריאה ריפלי. ב-2 בדצמבר, גונזלס הפסידה לשוטצי בלאקהארט בקרב אשר קבע מי תחזיק ביתרון של כניסת מתאבקת ראשונה בכל סבב כניסות מקבוצת בלאקהארט/קנדיס באירוע NXT TakeOver: WarGames. באירוע זה, שנערך ארבעה ימים לאחר מכן, קבוצת קנדיס (קנדיס לאריי, דקוטה קאי, ראקל גונזלס וטוני סטורם) ניצחה את קבוצת שוטצי (שוטצי בלאקהארט, אמבר מון, ריאה ריפלי ואיאו שיראי) במסגרת קרב ה-WarGames. בפרק העוקב של התוכנית NXT שלושה ימים לאחר מכן, גונזלס ניצחה בקרב יחידים את אמבר מון. בספיישל NXT New Year's Evil, שנערך ב-6 בינואר 2021, גונזלס ניצחה את ריאה ריפלי בקרב מי שעומדת אחרונה. ב-27 בינואר, גונזלס ודקוטה קאי ניצחו את אלייה וג'סי קמאה בסיבוב הראשון של טורניר הזוגות לזכר דאסטי רודס הראשון בתולדות הארגון. שבוע לאחר מכן, השתיים גברו על קיידן קרטר וקייסי קטנזארו בשלב חצי הגמר על מנת להעפיל לגמר. גמר זה, שנערך ב-14 בפברואר במסגרת האירוע NXT TakeOver: Vengeance Day הפגיש את קאי וגונזלס ואת אמבר מון ושוטצי בלאקהארט לקרב שבו קאי וגונזלס גברו על האחרונות וכתוצאה מכך הפכו למחזיקות הראשונות בגביע טורניר הזוגות לזכר דאסטי רודס לנשים. בעקבות זכייתן, השתיים קיבלו קרב עתידי על אליפות זוגות הנשים של ה-WWE, שנערך ב-3 במרץ, ובו הם הפסידו באופן מעורר מחלוקת לאלופות, ניה ג'קס ושיינה בייזלר. שבוע לאחר מכן, כתוצאה מצורת ההפסד, הג'נרל מנג'ר של NXT, ויליאם ריגל, הציג בפניהן את אליפות זוגות הנשים של NXT ואף הכתיר אותן לאלופות הזוגות הראשונות. לעומת זאת, כבר באותו הערב, הן הפסידו את חגורות האליפות לאמבר מון ושוטצי בלאקהארט. ב-24 במרץ, גונזלס ודקוטה קאי גברו על איאו שיראי וזואי סטארק. שבוע לאחר מכן, גונזלס ניצחה בקרב יחידים את סטארק.
קריירת היאבקות מקצועית > WWE > אלופת הנשים של NXT והפיוד עם דקוטה קאי (2021–2022)

בלילה הראשון של האירוע NXT TakeOver: Stand & Deliver, שנערך ב-7 באפריל, גונזלס ניצחה את איאו שיראי וזכתה באליפות הנשים של NXT. ב-11 במאי, גונזלס הגנה בהצלחה על תוארה מול מרסדס מרטינז. ב-25 במאי, גונזלס ודקוטה קאי הפסידו לאמבר מון ושוטצי בלאקהארט. באירוע NXT TakeOver: In Your House, שנערך ב-13 ביוני, גונזלס הגנה בהצלחה על תואר לאחר שניצחה את אמבר מון. ב-20 ביולי, גונזלס רשמה הגנה מוצלחת על התואר, כאשר היא ניצחה את זאיה לי. באירוע NXT TakeOver 36, שנערך ב-22 באוגוסט, גונלס רשמה הגנה מוצלחת על התואר, כשגברה על שותפתה לשעבר, דקוטה קאי. ב-28 בספטמבר בפרק של התוכנית NXT 2.0, גונזלס הגנה על תוארה בהצלחה מול פרנקי מונייה, אך לאחר הקרב היא הותקפה על ידי קבוצת טוקסיק אטרקשן (מנדי רוז, ג'יג'י דולין וג'ייסי ג'יין). בפרק הספיישל NXT Halloween Havoc, שנערך ב-26 באוקטובר, גונזלס הפסידה את תוארה למנדי רוז, זאת לאחר שדמות מסתורית הכתה את גונזלס בגבה בעזרת את; דמות זו נחשפה לאחר מכן כדקוטה קאי. באירוע NXT WarGames, שנערך ב-5 בדצמבר, גונזלס ביחד עם קורה ג'ייד, איאו שיראי וקיי לי ריי ניצחו את דקוטה קאי וטוקסיק אטרקשן במסגרת קרב ה-WarGames המסורתי. ב-21 בדצמבר בפרק של התוכנית NXT 2.0, גונזלס גברה על דקוטה קאי בקרב רחוב. בפרק הספיישל NXT New Year's Evil, שנערך ב-4 בינואר 2022, גונזלס כשלה בניסיונה להפוך בפעם השנייה לאלופת הנשים לאחר שהפסידה למנדי רוז בקרב משולש אשר כלל בנוסף את קורה ג'ייד. ב-1 בפברואר בפרק של התוכנית NXT 2.0, גונזלס ניצחה בקרב יחידים את קורה ג'ייד. במופע המקדים לאירוע NXT Stand & Deliver, שנערך ב-2 באפריל, קאי וגונזלס זכו באליפות זוגות הנשים של NXT בפעם השנייה בקריירה שלהן לאחר שגברו על טוקסיק אטרקשן (ג'יג'י דולין וג'ייסי ג'יין). לעומת זאת, תקופת כהונתן נמשכה כשלושה ימים לאחר שהפסידו בקרב החוזר בפרק העוקב של התוכנית. קרב זה התברר כאחרון של גונזלס במותג.
קריירת היאבקות מקצועית > WWE > סמאקדאון (2022–היום)

ב-8 באפריל בפרק של התוכנית סמאקדאון, גונזלס הופיעה בקטע מאחורי הקלעים, עתה תחת שם במה חדש, ראקל רודריגז. ב-13 במאי, רודריגז נענתה בחיוב לאתגר הפתוח שהציבה אלופת הנשים של סמאקדאון, רונדה ראוזי על חגורת האליפות שלה; מנגד, רודריגז נחלה הפסד בקרב בין השתיים. שבוע לאחר מכן, רודריגז גברה על שוטצי. ב-17 ביוני, רודריגז ניצחה את שיינה בייזלר וכתוצאה מכך העפילה לקרב הכסף בבנק של הנשים באירוע כסף בבנק. באירוע עצמו, היא כשלה בניסיונה לזכות במזוודה, זאת לאחר שליב מורגן ניצחה. ב-22 ביולי, רודריגז ניצחה את סוניה דוויל. ב-29 באוגוסט בפרק של התוכנית Raw, רודריגז ביחד עם אלייה, עימה צוותה בטורניר להכתרת אלופות זוגות הנשים החדשות של ה-WWE, ניצחו את דקוטה קאי ואיאו סקיי כדי לזכות באליפות זוגות הנשים הפנויות של ה-WWE. כתוצאה מניצחון זה, היא הפכה למתאבקת הראשונה שהחזיקה באליפות הנשים של NXT, זוגות הנשים של NXT וזוגות הנשים של ה-WWE. מנגד, תקופת כהונתן כאלופות הזוגות הגיעה לקיצה לאחר 14 ימים בלבד לאחר שהפסידו לאותן קאי וסקיי ב-12 בספטמבר בפרק של התוכנית Raw. ב-16 בספטמבר בפרק של התוכנית סמאקדאון, רודריגז הפסידה לביילי. ב-21 באוקטובר, רודריגז ושוטצי כשלו בניסיונן לזכות באליפות זוגות הנשים של ה-WWE לאחר שהפסידו ל-Damage CTRL (דקוטה קאי ואיאו סקיי). ב-30 בדצמבר, רודריגז לא הצליחה לזכות באליפות הנשים של המותג סמאקדאון לאחר שהפסידה לרונדה ראוזי כתוצאה מהכנעה. ב-4 בספטמבר, רודריגז ניצחה את צ'לסי גרין.
אליפויות והישגים

הישגים במגזין ההיאבקות Pro Wrestling Illustrated – PWI
PWI דירג אותה במקום ה-10 מתוך 150 המתאבקות הטובות ביותר לשנת 2021
הישגים בארגון ההיאבקות World Wrestling Entertainment – WWE
אליפות הנשים של NXT (פעם אחת)
אליפות זוגות הנשים של ה-WWE (4 פעמים, נוכחית)  - עם אלייה (1) וליב מורגן (3)
אליפות זוגות הנשים של NXT (פעמיים, האלופות הראשונות)  - עם דקוטה קאי
טורניר הזוגות לזכר דאסטי רודס (2021)  - עם דקוטה קאי
הערות שוליים

↑  גונזלס היא בין המגויסים למתחם האימונים של ה-WWE
| זוכי טורניר הזוגות לזכר דאסטי רודס |
| --- | --- | --- |
| גברים | פין באלור וסמואה ג'ו (2015) •‏ The Authors of Pain (אקאם ורזאר) (2016) •‏ The Undisputed Era (אדם קול וקייל אוריילי) (2018) • אליסטר בלאק וריקושט (2019) •‏ The BroserWeights (מאט רידל ופיט דאן) (2020) •‏ MSK (נאש קרטר ווס לי) (2021) • האחים קריד (ברוטוס וג'וליוס קריד) (2022) |  |
| נשים | דקוטה קאי וראקל גונזלס (2021) • איאו שיראי וקיי לי ריי (2022) |  |
חוק איסור פרסומת והגבלת השיווק של מוצרי טבק ועישון

| --- | --- |

 פרטי החוק
 תאריך חקיקה:  25 בינואר 1983
 תאריך חקיקה עברי:  י"א בשבט תשמ"ג
 גוף מחוקק:  הכנסת העשירית
 חוברת פרסום:  ספר החוקים 1074, עמ' 38
 הצעת חוק:  ממשלתית
 משרד ממונה:  משרד הבריאות
 מספר תיקונים:  7
 נוסח מלא:  חוק איסור פרסומת והגבלת השיווק של מוצרי טבק ועישון, התשמ"ג-1983
 
קופסת סיגריות עם אזהרה מטעם משרד הבריאות הצרפתי כפי שמחייב החוק הצרפתי המקביל לחוק הישראלי להגבלת הפרסומת והשיווק של מוצרי טבק
חוק איסור פרסומת והגבלת השיווק של מוצרי טבק ועישון, התשמ"ג-1983, שעד לשנת 2019 נקרא חוק הגבלת הפרסומת והשיווק של מוצרי טבק, התשמ"ג-1983, הוא חוק ישראלי, שמטיל הגבלות על פרסום מוצרי טבק ועל מכירתם לקטינים. חוקים דומים לחוק זה חוקקו בשנות השבעים והשמונים במדינות מערביות רבות. מאז חקיקתו הראשונה, נוספו לו במשך השנים עוד תיקונים והרחבות (כפי שיפורט להלן).
ההגבלות

איסור על "פרסומת בשבח העישון כשלעצמו".
איסור על פרסומת למוצרי טבק במרבית אמצעי התקשורת. במקרים שבהם מותר פרסום, יש לתת בו אזהרה בדבר נזקי העישון.
איסור על מכירת מוצרי טבק לקטינים, ודרישה להציב, בעסק המוכר סיגריות, שלט בולט המדווח על איסור זה.
איסור על חלוקה חינם של מוצר טבק לצרכן.
חיוב לתת אזהרה על כל חפיסה של מוצרי טבק, כולל חפיסת סיגריות, ובה פרטים על נזקים שגורם העישון. בצו שהוצא מכוח החוק נקבעו 13 נוסחים של אזהרות. מדי חודשיים יש להחליף את האזהרה המוצגת על הקופסאות, כך שמי מעשן באופן קבוע ייחשף בהדרגה לכל האזהרות.
איסור הצבת מכונות למכירת מוצרי טבק, נכנס לתוקף ב-1 בינואר 2014. בשלב ביניים, טרם כניסת האיסור לתוקף, קבע שר הבריאות מרחק מבתי ספר וממוסדות חינוך שבו אסור להציב מכונות אלו.
האזהרות

13 הנוסחים על פי הצו:
אזהרה: מחקרים רפואיים קובעים כי עשן הסיגריות פוגע בבריאות ילדיך.
אזהרה: הסיגריות פוגעות בכושר הגופני שלך.
אזהרה: כל סיגריה מכניסה 43 חומרים מסרטנים לגופך.
אזהרה: סיגריות גורמות למחלות ולמוות בטרם עת.
אזהרה: מחקרים רפואיים קובעים כי עישון סיגריות בזמן הריון מסכן את העובר שלך.
אזהרה: מחקרים רפואיים קובעים כי עישון גורם לאימפוטנציה.
אזהרה: מחקרים רפואיים קובעים כי הסיגריות גורמות להתמכרות.
אזהרה: העישון שלך פוגע בקרובים אליך.
אזהרה: עישון גורם להזדקנות מוקדמת של עור הפנים.
אזהרה: מחקרים רפואיים קובעים כי ילדים להורים מעשנים סובלים יותר מאסתמה.
אזהרה: משרד הבריאות קובע כי 85% מכלל מקרי סרטן הריאות נגרמים עקב עישון.
אזהרה: סיגריות גורמות לשבץ מוחי ולמחלות לב.
אזהרה: מחקרים רפואיים קובעים כי 75% מהתקפי הלב עד גיל 45 הם בקרב מעשנים.
נוסחים אחרים:
אזהרה: העישון הורג.
אזהרה: משרד הבריאות קובע כי הסיגריות גורמות למוות בטרם עת.
אזהרה: משרד הבריאות קובע כי העישון גורם למחלות חמורות.
אזהרה: משרד הבריאות קובע כי העישון מזיק לבריאות.
אזהרה: עישון גורם למומים בעובר.
אזהרה: עשן הסיגריות פוגע בבריאות ילדיך וכל הסובבים אותך.
אזהרה: ריח מסריח מהפה דוחה את החברים שלך.